‘IFEC’เป๋าตุง230ล้านปิดดีลขาย‘ไอเฟคกรีน’
ฟาร์อีสท์ฯอ้วนพี ขายไอเฟค กรีน 230 ล้านบาท ยกให้โรงพิมพ์ตะวันออก
11 ม.ค. 2555

ฟาร์อีสท์ฯอ้วนพี ขายไอเฟค กรีน 230 ล้านบาท ยกให้โรงพิมพ์ตะวันออก 
นายณรงค์ เตชะไชยวงศ์ ประธานกรรมการ บริษัท อินเตอร์ ฟาร์อีสท์ วิศวการ (IFEC) เปิดเผยว่า บริษัทได้ขายหุ้นสามัญและภาระผูกพันของบริษัท ไอเฟค กรีน เพาเวอร์ พลัส ซึ่งเป็นบริษัทย่อยที่ถือหุ้น 99.99% ให้กับบริษัท โรงพิมพ์ตะวันออก (EPCO) มูลค่า 230 ล้านบาท ได้ทำสัญญาซื้อขายเมื่อวันที่ 20 ธ.ค. 2554 และชำระค่าซื้อหุ้นครบถ้วน 
นายยุทธ ชินสุภัคกุล ประธานกรรมการ EPCO กล่าวว่า จะดึงพันธมิตรเข้ามาร่วมทุนถือหุ้นไอเฟค กรีน สัดส่วน 25%ที่เหลือ 75% ถือโดยโรงพิมพ์ตะวันออก และเป็นผู้บริหารหลัก ซึ่งจะส่งนางชวนพิศฉายเหมือนวงศ์ เป็นประธานคณะกรรมการไอเฟคฯ
โรงงานดังกล่าวอยู่ระหว่างก่อสร้าง กำลังผลิต 10 เมกะวัตต์ จำหน่ายให้กับการไฟฟ้าส่วนภูมิภาค สัญญา 25 ปี คาดมีรายได้เชิงพาณิชย์ตั้งแต่กลางปี 2555 เป็นต้นไป